Þessi leikhúshefð byggir mikið á nákvæmum og hægum hreyfingum , fastmótuðum persónugerðum og ákveðnum staðsetningum hljóðfæraleikara og kórs á sviðinu . Og þær eru nákvæmar . Stærð og lögun sviðsins er einnig ákveðin í smáatriðum . Ég ákvað að láta nægja að þekkja söguþráðinn nokkurn veginn , en vildi frekar geta fylgst með því sem bæri fyrir augu og eyru , án þess að hugsa svo mikið um merkinguna , ef hún skilaði sér ekki . Tónlistarmenn komu inn og röðuðu sér upp aftantil , í mestu rólegheitum . Tónlistin hljómaði undarlega , kórinn söng á milli atriða í einhverju undarlegu afbrigði af tví - til fimmund og noh-leikararnir hreyfðu sig hægt og agað um sviðið og fluttu textann í undarlegum söng . Til að byrja með hafði ég smá áhyggjur af að þessi sýning yrði mjög alvarlega svæfandi og lengi að líða . Nútímalegu atriðin þóttu mér koma sem ágætis uppbrot á Noh-inu . Og urðu ennþá fjörlegri í samanburði . Mér þóttu þeir leikarar komast vel frá sínu , þó þau atriði hafi vissulega virst léttari og átakalausari en gengur og gerist með Ibsen , miðað við hið þunga og seigfljótandi noh inn á milli . Ekki er heldur mikið um dramatíska tjáningu sem snertir hjartans hörpustrengi , en ég held að þessi frásagnarmáti sé í rauninni ekki hugsaður til þess . Í það heila var ég ánægð með sýninguna og mun tvímælalaust sækja fleiri noh-sýningar í framtíðinni ef ég mögulega á þess kost . En ég er ekki í vafa um að einhverju af þessari innlifun hefði ég týnt , ef ég hefði verið með nefið ofan í handritinu allan tímann , eins og ég sá suma sessunauta mína gera . Það er kannski erfitt fyrir nútímafólk að setja sig inn í það hugarástand , en í þessari sýningu og þessu formi held ég einfaldlega að efnistökin séu ekki endilega aðalatriði . Sigríður Lára Sigurjónsdóttir 0 Slökkt á athugasemdum við No ( h ) ra tvöföld 662 07 september , 2006 Gagnrýnandinnseptember 7 , 2006 Við notum kökur ( cookies ) fyrir tölfræði og til að einfalda upplifun notenda á vefnum .